open-index/open-wikipedia-markdown huggingface dataset:
Nuoruusaikoja osa 6: Reissu

**Nuoruusaikoja osa 6: Reissu** on kirjailija Erno Paasilinnan Nuoruusaikoja-novelleihin perustuva televisioelokuva, jonka on ohjannut Rauni Mollberg. Vuonna 2003 valmistunut elokuva ensiesitettiin Yle TV2:lla 16. huhtikuuta 2004. Toisen kerran se esitettiin samalla kanavalla 27. heinäkuuta 2005. Elokuva on kuvattu Varsinais-Suomessa.

*Reissu* kertoo keskellä korpea asuvasta Maunusta ja hänen siskostaan. Maunu yrittää pitää pientilaa, kunnes päättää lähteä suurempiin ympyröihin Kittilään.

## Rooleissa

## Lähteet

## Aiheesta muualla
*
Espanjan Sanomat

**Espanjan Sanomat** on vuodesta 1997 Etelä-Espanjassa ilmestynyt, julkaistu ja painettu espanjansuomalaisten ja suomalaisten Espanjan ystävien lehti, joka ilmestyy kuukausittain syyskuusta toukokuuhun ja lisäksi kerran kesäkuukausina, eli 10 kertaa vuodessa. 

Lehti käsittelee Espanjan yhteiskuntaa ja elämää sekä paikallisen suomalaisväestön asioita. Lehti julkaisee myös Suomea ja suomalaisuutta koskevia artikkeleita. Lehti tuli tunnetuksi, kun se julkaisi Tiitisen listaa koskevan artikkelin ja mainitsi muutamia henkilöitä, jotka sen mukaan olivat listalla. Lehden toimintaa ei voitu Suomesta sanktioida, koska se on Espanjan lainsäädännön alainen ja julkaistaan Espanjassa.

Lehteä voi tilata Suomeen, Espanjaan tai kaikkialle maailmalle. Lehteä myydään Suomessa ja sitä jaetaan ilmaispainoksena Aurinkorannikolla. Lehden päätoimitus sijaitsee Espanjan Fuengirolassa. Päätoimittajana toimii Arto Ryynänen.

## Aiheesta muualla
* Espanjan Sanomat
Aracaju

**Aracaju** on kaupunki Brasiliassa. Se on Sergipen osavaltion pääkaupunki. Kaupungin pinta-ala on 174 neliökilometriä ja asukasluku noin 603&nbsp;000 (2022).

## Maantiede
Aracaju sijaitsee 350 kilometrin päässä Salvadorista ja 276 kilometrin päässä Maceiósta. Kaupunki on tunnettu maan koillisosalle tyypillisistä rannoistaan ja korkeasta elintasostaan.

## Ilmasto
Ilmasto Aracajussa on trooppinen. Lämpötilat ovat korkeimmillaan joulukuusta huhtikuuhun, jolloin ne hipovat yli 30 asteen rajaa. Kylmin kuukausi on heinäkuu, josta huolimatta maan vuotuiseksi keskilämpötilaksi on mitattu noin 27 astetta.

## Historia
Aracaju on perustettu vasta vuonna 1855, kun aiemman pääkaupungin São Cristóvãon satama kävi liian ahtaaksi. Muutoksen odotettiin edistävän paikallista talouskehitystä. Aracajun ruutukaava poikkeaa siirtomaa-aikana perustetuista kaupungeista. 

Aracaju kasvoi  osavaltion suurimmaksi kaupungiksi  1890-luvulle mennessä, ja osavaltion väestön keskittyminen sinne jatkoi kasvuaan, kun ensimmäisen maailmansodan aikana alueelle vedettiin rautatie. Maataloustuotteet, kuten nahat, puuvilla ja sokeri, olivat tärrkeimmät sataman kautta kulkevat kauppatavarat, paikallinen teollisuus on keskittynyt näiden ja muiden maataloustuotteiden jalostukseen. Osavaltion ensimmäinen tekstiilitehdas perustettiin sinne vuonna 1884. 1900-luvun alkuvuosikymmeninä kaupunki vei merkittävän osan tekstiileistään muihin Brasilian osavaltioihin, kuten Rio de Janeiroon, Rio Grande do Suliin ja Pernambucoon. Osavaltion sokerin ja puuvillan tuotanto laski 1940-luvulla eteläisten osavaltioiden kilpailun vuoksi. Muuttoliike maaseudulta kaupunkiin alkoi kasvaa merkittävästi seuraavina vuosikymmeninä, erityisesti 1960-luvun jälkeen. Vuonna 1970 kansallinen öljy-yhtiö Petrobrás perusti Aracajuun aluetoimiston, ja öljynporaus merellä on laajentunut huomattavasti 1970-luvun lopulta lähtien. Matkailuinfrastruktuurin luomiseksi on tehty jonkin verran työtä, vaikka kaupunki onkin jäljessä muista koillisrannikon kaupungeista tällä alueella.

## Lähteet

## Aiheesta muualla
*Aracajun kaupungin kotisivut
Aikasarja

**Aikasarja** on havaintoyksiköstä tehtyjen mittausten muodostama aineisto. Havainnot ovat tavallisesti peräkkäisiä, ja mittaukset on tehty tasaisin aikavälein, mutta väliaikojen tasaisuus ei kuitenkaan ole välttämätöntä. **Aikasarja-aineisto** on usein yksiulotteinen, jolloin se koostuu vain yhden havaintoyksikön mittauksista. Moniulotteinen aikasarja-aineisto koostuu usean havaintoyksikön mittauksista, jotka on yleensä tehty samoina ajankohtina. Käytännön esimerkki aikasarjoista ovat ilmastotilastot. Aikasarjoja käytetään pitkittäistutkimuksissa.

Aikasarjan havainnot on järjestetty ajan mukaan nousevaan suuruusjärjestykseen. Aikasarja-aineisto voi olla jatkuvaa tai diskereettiä, jonka mukaan aikasarjaa nimitetään vastaavasti jatkuvaksi tai diskreetiksi aikasarjaksi.

Aikasarja-analyysi tutkii menetelmiä, joiden avulla voidaan tehdä päätelmiä aikasarjan taustalla olevasta satunnaisprosessista. Analyysissa muodostetun mallin perusteella voidaan tehdä menneiden havaintojen avulla ennusteita prosessin tulevista arvoista. Tyypillinen sovellus aikasarja-analyysista on osakkeen avauskurssin ennustaminen kurssin historialla.

Tyypillisesti aikasarjaa merkitään:

:X= \{X_1, X_2, \dots \},

joka määrittelee luonnollisilla luvuilla indeksoidun aikasarjan *X*.

## Aikasarjojen historiaa

Suomessa vanhimmat aikasarjat ovat väestön lukumäärää ja omainaisuuksia kuvaavat aikasarjat, joita on alettu laatia vuosittain vuodesta 1749 alkaen. Myös ulkomaankaupasta löytyy pitkiä aikasarjoja. Kiinassa tiedetään tehdyn väestöön ja maanjakoon liittyviä tilastoja jo 300 eaa., länsimaissa vanhin maininta väestölaskennasta on Uuden testamentin maininta keisari Augustuksen verollepanokäskystä. Myös taivaankappaleiden liikkeistä löytyy pitkiä aikasarjoja.

Monet aikasarjoista ovat syntyneet siten, että jokin taho on julkaissut vuosikirjassa tietystä asiasta luvun per vuosi. Tällä tavoin ovat syntyneet mm. monet Suomen tilastoista. Toisinaan aikasarjoja on syntynyt myös siten, että on tehty tutkimus jostakin asiasta ja tähän tutkimukseen on koottu numeerista tietoa. Myöhemmin sama tutkimus on tehty uudestaan ja niin edelleen. Suurin osa aikasarjoista on syntynyt muun toiminnan sivutuotteina eli sekundäärisesti. Jotkut aikasarjat ovat suunnitelmallisesti muodostettu tiettyjen laskennallisten menetelmien avulla muista aikasarjoista. Tällaisia ovat esimerkiksi elinkustannusindeksi ja tukkuhintaindeksi.

## Lähteet

## Aiheesta muualla
Flatiron Building

**Flatiron Building** on New Yorkissa Manhattanilla Broadwayn varrella sijaitseva suorakulmaisen kolmion muotoinen 22-kerroksinen pilvenpiirtäjä, joka valmistui vuonna 1902.

## Historia ja tiedot
Tontti myytiin vuonna 1901 Harry S. Blackin perustamalle sijoittajaryhmälle. Rakennuksen nimeksi oli tarkoitus tulla Blackin yhtiön mukaan *Fuller Building*, mutta paikalliset kutsuivat sitä Flatironiksi. Silitysrautaa tarkoittavan nimensä rakennus sai tontin muotoon ja sen entiseen omistajaan viittaavasta nimestä ”Eno’s flatiron”.

Rakennustyöt alkoivat vuonna 1901, ja rakennus nousi yhden kerroksen viikkovauhtia. Työt saatiin päätökseen kesäkuussa 1902.

Rakennuksen suunnitteli Daniel Burnham. Rakennus on vertikaalisen renessanssipalatsin muotoinen ja beaux-arts-tyylinen. Siinä on kreikkalaisen pylvään tapaan kalkkikivinen jalusta, lasitetusta terrakotasta tehty keskiosa sekä kapiteeli. Terävin kärki muodostaa 25 asteen kulman, ja pisin sivu on 58 metriä pitkä.

Jokaisessa kerroksessa on keskusaula ja eteinen sekä 23 huonetta, joista 20:ssä on ikkuna. Alkuperäisen hydraulisen hissin nousu ylimpään kerrokseen kesti 10 minuuttia.

Flatiron Building lisättiin Yhdysvaltain historiallisten paikkojen rekisteriin historiallisena maamerkkinä vuonna 1989.

## Fiktiossa
Hämähäkkimies-sarjakuvaan perustuvissa elokuvissa *[[Spider-Man – Hämähäkkimies]]* ja *[[Spider-Man 2 – Hämähäkkimies 2|Spider-Man 2]]* Flatiron Building on Daily Bugle -sanomalehden päärakennus. Toiseen osaan perustuvassa pelissä on kaupunginosa nimeltä Flat Iron.

## Kuvia

Tiedosto:Typical_floor_of_the_Flatiron_Building.jpg|Pohjapiirros.
Tiedosto:Construction_of_Flatiron_Building_(2786856941).jpg|Keskeneräinen rakennus.
Tiedosto:The_Flatiron_Building_in_Manhattan.jpg|Näkymä Fifth Avenuen kellolta.
Tiedosto:The_Flatiron_Building.jpg|Rakennus kapeimmillaan.
Tiedosto:Flatiron_Building_0375New_York_City_Detail.jpg|Ylimmän kerroksen yksityiskohtia.
Tiedosto:Flatiron_Building_and_Street_Scene_October_8th_1902_New_York_City.ogv|Video: Flatiron Building vuonna 1902.
Tiedosto:Madison_Square_1857_real_estate_map.jpg|Flatiron Buildingin sijainti kartalla Madison Squaren alalaidassa.


## Lähteet

## Aiheesta muualla
Algerian lippu

**Algerian lippu** () on Algerian symboli vaakunan, moton ja kansallislaulun ohella. Alun perin se oli Messali Hadjin johtaman, 1920-luvulla vaikuttaneen, kansallismielisen liikkeen, muslimiveljien Pohjois-Afrikan tähti -ryhmän lippu. Liike järjesti ranskalaisten vastaisia mielenosoituksia ja vastarintatoimintaa. Lippu on myös samanlainen kuin Algerian vapautusrintaman, Front de Libération Nationalen eli FLN:n lippu. Lippu otettiin käyttöön 3. heinäkuuta 1962 ja sen suhteet ovat 2:3.

Algerian lippu on jaettu keskeltä kahdeksi samansuuruiseksi pystypalkiksi. Keskellä on kuunsirppi ja tähti. Valkoinen kuvaa puhtautta, vihreä on islamin ja paratiisin väri ja profeetta Muhammadin lempiväri. Punainen taas viittaa marttyyrien vereen. Punainen puolikuu ja tähti ovat tyypillisiä turkkilaista alkuperää olevia islamilaisia tunnuksia Pohjois-Afrikassa. Puolikuu kuvaa tietä, joka uskovien täytyy kulkea päästäkseen paratiisiin ja viisisakarainen tähti Islamin viittä peruspilaria. Algerialaisen perinteen mukaan pitkälle kaareutuva kuunsirppi tuo onnea. Tämän takia Algerian lipussa on erittäin sulkeutunut kuunsirppi.

## Lähteet

## Aiheesta muualla
Vaihdokas

**Vaihdokas** on kansantarinoissa lapsi, jonka pahan olennon on uskottu vaihtaneen ihmislapsen tilalle.

Vaihdetuksi joutunut vauva on yleensä ollut kastamaton ja huonosti vartioitu. Vaihtajat ovat yliluonnollisia olentoja, kuten haltijoita tai keijuja. Suomalaisissa uskomuksissa vaihtaja on voinut olla esimerkiksi maahinen.

Vaihdokastarinoita on kerrottu etenkin Skandinaviassa, Britteinsaarilla, Saksassa ja Newfoundlandissa Pohjois-Amerikan itärannikolla. Kansantarinoiden luokittelujärjestelmissä vaihdokastarinat on useimmiten luokiteltu legendoiksi. Vaihdokastarinoiden rakenne on samankaltainen kuin tuonpuoleisten olentojen kaappaamista naisista kertovien tarinoiden.

Tyypillisessä vaihdokastarinassa olennot kaappaavat vauvan, koska tämän äiti tai muu huoltaja on ollut tarkkaamaton. Kaappaajat laittavat vauvan tilalle epämuodostuneen ja vanhan olennon. Vaihdokas aiheuttaa perheessä ongelmia käyttäytymisellään ja tulee perheelle kalliiksi kyltymättömällä ruokahalullaan. Kun vanhemmat alkavat epäillä vauvan olevan vaihdokas, he kysyvät neuvoa mitä tehdä. Vanhemmat yrittävät saada vaihdokkaan paljastamaan itsensä tai sen vanhemmat vaihtamaan sen ihmisvauvaan. Lopulta oikea vauva palautetaan vanhemmilleen.

Erään uskomuksen mukaan vaihtamisen saattoi estää laittamalla jotakin väekästä lapsen kehtoon.

Vaihdokastarinan teemana on vaihtokaupat – alussa hyvän vaihto huonoon, lopussa huonon vaihto hyvään. Tarinaa on tulkittu epämuodostumien ja lapsen hitaan kehityksen selitykseksi. Jotkut ovat nähneet siinä oikeutuksen lasten kaltoinkohtelulle ja vauvanmurhalle. Toiset näkevät tarinan juuri päinvastoin kehotuksena pitää omasta lapsesta parempaa huolta, jotta sitä ei vaihdettaisi. Tarina on nähty myös muistutuksena siitä, että vauva on vaarassa niin kauan kuin sitä ei ole vielä kastettu. Vaihdokastarina on myös ollut yksi monista tavoista antaa yliluonnollinen selitys käsittämättömille asioille.

Tyypillinen vaihdokastarina on Grimmin veljesten satu ”Menninkäiset” (”Die Wichtelmänner”, 1812). Uudempia mukaelmia ovat esimerkiksi Selma Lagerlöfin ”Vaihdokas” (”Bortbytingen”, 1915), Maurice Sendakin *Outside Over There* (1981), Ursula K. Le Guinin *A Ride on the Red Mare’s Back* (1992) ja Jim Hensonin ''Labyrintti'' (1986).

## Lähteet

## Aiheesta muualla
*Noitia ja Blåkullaa koskevat mielikuvat Ruotsissa ja Suomessa Jari Eilola
Converse All Star

Conversen valmistamat **All Starit** ovat kengät, jotka alun perin tarkoitettiin koripallokengiksi. Myöhemmin kengät levisivät myös arkikäyttöön ja ovat nykyään suositut erityisesti nuorison keskuudessa ympäri maailman. Ne tulivat markkinoille 1917. Vuonna 1921 yhdysvaltalainen koripalloilija Charles "Chuck" Taylor alkoi markkinoida kenkiä ja hänen nimikirjoituksensa on All Star -kenkien logossa. Kenkien lempinimi onkin *Chuck Taylor*. All Star-kenkiä on monenlaisia ja -värisiä. All Starit olivat unisex-käyttöön tarkoitettujen urheilukenkien edelläkävijöitä.

Kengät pysyivät käytännössä muuttumattomina vuoteen 2003 saakka, jolloin Nike osti vuonna 2001 konkurssiin menneen Conversen ja siirsi tuotannon Aasiaan, lähinnä Kiinaan ja Vietnamiin. Tällöin myös osa materiaaleista vaihtui edullisempiin, synteettisiin ja joustavampiin materiaaleihin. Samalla kenkien kannoista poistui "Made in USA" -merkintä, josta alkuperäiset kengät tunnistaa.  

## Lähteet

## Aiheesta muualla

*Converse kotisivut
Kekkonen (albumi)

**Kekkonen** on vuonna 2003 julkaistu Sleepy Sleepersin kokoelma-albumi. Kekkonen on Sleepy Sleepersin sisällöltään laajin kokoelma. 

## Kappaleet

### CD 1
#Kesämopo
#Syö lanttuva
#Mä joka päivä töitä teen
#P-piisi
#On niin hikikin
#On se niin väärin
#Järkee vai ei
#Kaiken takana on nainen
#Bodya, sporttia ja tsemppistä
#UKK
#Viilaten ja höyläten
#Hermot meni
#El Reino
#Hevi tappaa
#Mr. Dampax
#Erkki leuhkii
#Pumpulitissit
#Hottentotti
#Anarkiaa Karjalassa
#Mustasukkaisuutta

### CD 2
#Nykäsen Matti
#Kuka, Mitä, Häh?
#Pölkyllä päähän
#Tutti Frutti
#Rasputin
#Näitä polkuja tallaan
#Jimi
#Partasieni valssi
#Mennään Karjalaan
#Linda, kerro hinta
#Kaljaa kioskeihin
#Jytinää Eestissä
#Kaduttava homma
#Lapin juntti
#Metsäratio
#Mikä meno täällä on päällä
#Putkabileet
#Saaran Jaava
#Tuu tuu juntti
#Väinö
#Kuolleet Kekkoset (remix)

## Lähteet
Andorran lippu

**Andorran lippu** on Andorran kansallistunnus vaakunan, moton ja kansallislaulun ohella. Se symboloi maan suojelijavaltioiden, Ranskan ja Espanjan vallan harmoniaa Andorrassa. Lipun punainen ja keltainen symboloivat Espanjan valtaa maassa ja sininen pystypalkki sekä trikolori Ranskan valtaa. Lipun keskellä on Andorran vaakuna, jossa on sekä Espanjan että Ranskan kansalliset tunnukset. Vaakunassa on Espanjan Urgelin piispan paimensauva ja hiippa sekä Katalonian neliraitainen vaakunatunnus. Siinä on myös Ranskan Foix'n kreivin kolmiraitainen vaakuna ja Béarnin kreivin kahden lehmän tunnus. Vaakunan alla on latinankielinen lause, jossa lukee *Virtus Unita Fortior* (yhdistynyt voima on suurin). Lause kuvaa Andorran tilannetta Espanjan ja Ranskan vaikutuksessa.

Andorra sai ensimmäisen oman lippunsa vuonna 1806. Se oli katkoinen punaiseen ja keltaiseen, jotka ovat sekä Espanjan että Ranskan Foix'n kreivikunnan värit. Vuonna 1886 lippua uusittiin Ranskan keisari Napoleon III:n pyynnöstä. Lipun kentät sijoitettiin Ranskan trikolorin lailla pystyasentoon ja keskelle sijoitettiin Andorran vaakuna.

Lippua vaihdettiin jälleen vuonna 1931, kun Espanjasta tuli tasavalta. Lippu muutettiin tasavaltalaisten lipun malliseksi ja vaakuna pudotettiin pois. Espanjan lipusta Andorran lippu erosi vain siten, että Espanjan purppuranpunaisen yläpalkin tilalla oli sininen palkki. Andorrassa palattiin Napoleon III:n lippuun vuonna 1939, kun Espanjan tasavalta kukistui Francisco Francon noustessa valtaan. Tästä lähtien nykyinen lippu on ollut taas käytössä.

## Aikaisemmat versiot

Kuva:Flag of Andorra (1806–1866).svg|Andorran lippu vuosina 1806–1866.


## Lähteet
* 

### Viitteet
Hermiittinen matriisi

**Hermiittinen matriisi** on neliömatriisi, jonka alkiot ovat kompleksilukuja ja joka on itsensä hermitoitu matriisi, eli matriisi on oman transpoosinsa kompleksikonjugaatti.  Toisin sanoen rivillä i ja sarakkeella j oleva alkio on rivillä j ja sarakkeella i olevan alkion kompleksikonjugaatti:

:a_{i,j} = \overline{a_{j,i}}
Voidaan myös merkitä:
: \boldsymbol A = \boldsymbol A^*\,, 
tai kuten on tavallisempaa fysiikassa 
:\boldsymbol A =\boldsymbol A^\dagger\,.

Esimerkiksi

:\begin{bmatrix}3&2+i\\
2-i&1\end{bmatrix}

on hermiittinen matriisi.

## Hermiittisen matriisin ominaisuuksia

Jokaisen hermiittisen matriisin päädiagonaalin alkiot ovat aina reaalilukuja. Matriisi, jonka kaikki alkiot ovat reaalilukuja, on hermiittinen vain, jos se on symmetrinen matriisi, eli jos se on symmetrinen päädiagonaalin suhteen. Reaalinen symmetrinen matriisi on täten erikoistapaus hermiittisestä matriisista.

Jokainen hermiittinen matriisi on normaali, joten siihen voidaan soveltaa spektraalilausetta. Sen mukaan jokainen hermiittinen matriisi voidaan diagonalisoida unitaarisen matriisin avulla ja syntyneen diagonaalimatriisin alkiot ovat reaalilukuja. Tästä seuraa kaksi keskeistä tulosta:

*Hermiittisen matriisin ominaisarvot ovat reaalisia.
*Eri suuruisiin ominaisarvoihin liittyvät ominaisvektorit ovat toisiinsa nähden ortogonaalisia.

On siis mahdollista löytää \mathbb{C}^n:n ortonormaali kanta, joka koostuu yksinomaan hermiittisen matriisin ominaisvektoreista.

Kahden hermiittisen matriisin summa on hermiittinen matriisi ja kääntyvän hermiittisen matriisin käänteismatriisi on hermiittinen. Hermiittisten matriisien \boldsymbol A ja \boldsymbol B tulo on hermiittinen vain, jos matriisit kommutoivat, eli jos \boldsymbol{AB = BA}.

Hermiittiset n\times n-matriisit muodostavat vektoriavaruuden reaalilukujen suhteen, mutta eivät kompleksilukujen suhteen. Tämän vektoriavaruuden dimensio on n^2. (Yksi vapausaste päälävistäjän alkiota kohti ja kaksi vapausastetta lävistäjän yläpuolella olevaa alkiota kohti.) Jos hermiittisen matriisin kaikki ominaisarvot ovat positiivisia, matriisia kutsutaan positiivisesti definiitiksi. Jos taas kaikki ovat epänegatiivisia, matriisi on positiivisesti semidefiniitti.

## Lähteet

## Kirjallisuutta
*
Jukka Ikäläinen

**Jukka Ikäläinen** (s. 14. toukokuuta 1957 Söderhamn, Ruotsi) on suomalainen entinen jalkapalloilija ja nykyinen valmentaja. Viimeksi hän toimi kaudella 2009 Ykkösessä pelaavan PS Kemi Kingsin päävalmentajana.

Pelaajana Ikäläinen pelasi useimmiten puolustavana keskikenttäpelaajana mutta joskus myös topparina. Pelaajaurastaan Ikäläinen vietti Ruotsin sarjoissa yhteensä 12 vuotta. Ensimmäisen kerran hän siirtyi sinne vuonna 1977 GIF Sundsvallin riveihin Kemin Innosta, johon hän oli siirtynyt juniorivuosiensa kasvattajaseurasta Karihaaran Visasta (nyk. Visan Pallo).  Kaudeksi 1981 Ikäläinen vaihtoi Allsvenskanin Örgryteen. Toukokuussa 1985 Ikäläinen palasi kotikonnuilleen Kemiin Kemin Palloseuran paitaan, jossa hän saavutti SM-pronssia sekä oli mukana Suomen Cupin loppuottelussa.

Jalkapallouransa aikana Ikäläinen valittiin muun muassa Suomen vuoden jalkapalloilijaksi 1985 sekä uransa alkuaikana Kemissä ollessaan 1975 ja 1976 Kemin parhaaksi jalkapalloilijaksi.  

Valmentajauransa Ikäläinen aloitti kaudella 1988 jälleen Ruotsissa. Hän nosti pelaajavalmentajana Kiruna FF:n Ruotsin 1. divisioonaan. Vuodet 1991–1993 Ikäläinen puolestaan toimi Kemin Palloseuran valmentajana. 

Vuonna 1994 Suomen maajoukkueen päävalmentaja Tommy Lindholm erosi tehtävästään, ja apuvalmentajana toiminut Ikäläinen tuli hänen seuraajakseen. Heinäkuussa 1996 tanskalainen Richard Møller Nielsen nimettiin kuitenkin uudeksi päävalmentajaksi Ikäläisen jatkaessa apuvalmentajana. Tämän jälkeen Ikäläinen toimi alle 21-vuotiaiden maajoukkueen valmentajana vuoden 2000 olympiakarsinnat.

Kaudet 2000 ja 2001 Ikäläinen valmensi Vaasan Palloseuraa sekä 2002 ja 2003 Kakkosen PS Kemi Kingsiä. PS Kemi Kingsin kanssa nousu Ykköseen kariutui kuitenkin nousukarsintoihin. Vuonna 2004 Ikäläinen teki sopimuksen tutun seuran Ruotsin Allsvenskanin Örgryten kanssa.  Ensimmäinen kausi ei kuitenkaan sujunut aivan toivotulla tavalla ja seura säilytti sarjapaikkansa vasta karsintojen kautta. Ikäläinen siirtyi tämän jälkeen valmentajan paikalta Örgryten urheilutoimenjohtajaksi.

Hän jätti kauden 2005 jälkeen paikkansa Örgrytessä ja aloitti kaudella 2006 Rovaniemen Palloseuran päävalmentajana. RoPS sijoittui Ykkösessä seitsemänneksi. Kauden päätyttyä seura purki Ikäläisen sopimuksen Kari Virtasen astuessa tilalle.

Ikäläinen palasi valmennustehtäviin joulukuussa 2008, kun hänet valittiin Ykkösessä pelaavan PS Kemi Kingsin päävalmentajaksi.  Hänen pestistään ei tullut kuitenkaan kuin kauden 2009 mittainen, vaikka menestys oli positiivinen; sarjapaikka varmistettiin jo varhaisessa vaiheessa.

Ikäläinen oli nuoruudessaan lahjakas myös jääpallossa, jääkiekossa ja yleisurheilussa. 100 metriä Ikäläinen juoksi aikaan 11,23. 

Jukka Ikäläinen asuu tällä hetkellä Kemissä, ja hänet valittiin Kemin kaupunginvaltuustoon SDP:n listoilta vuoden 2008 vaaleissa. Kemin kaupungin edustajana hänet valittiin yhteistyöelimeen Lapin liittoon vuonna 2009 alkaneeksi nelivuotiskaudeksi.

Jalkapalloilija Joonas Ikäläinen on hänen veljenpoikansa.

## Lähteet
Angolan lippu

**Angolan lippu** on tyypillinen afrikkalainen lippu siinä suhteessa, että se on maan itsenäisyystaistelun voittaneen puolueen lippu. Angolan lippu on marxilaisen MPLA-puolueen lippu, johon vain lisättiin machete eli viidakkoveitsi ja hammaspyörä. Tämä on angolalaisten kommunistien perinteinen vastinpari sirpille ja vasaralle. Lippu on Angolassa epäsuosittu sen voimakkaan symbolisuuden takia, ja sitä käytetään lähinnä vain virallisissa yhteyksissä.

Lippu oli 1960-luvulla Portugalin siirtomaavaltaa vastustaneen marxilaisen aseellisen järjestön ja puolueen käytössä. Vuonna 1974 Portugalissa tapahtui neilikkavallankumous ja Angola itsenäistyi MPLA:n johdolla. Punamusta vallankumouslippu symboloi MPLA:n tunnuslausetta "vapaus tai kuolema". Alempi musta väri symboloi Angolan tervehdystä Afrikan mantereelle. Rubiininpunainen viittaa angolalaisten vuodattamaa verta siirtomaasorron aikana, vapaustaistelussa ja isänmaata puolustaessaan. 

Lipun keskiosan sommitelmassa on kolme symbolista esinettä. Työläisiä ja teollisuustuotantoa symboloi hammaspyörän osa, talonpoikia, maataloustuotantoa ja aseellista taistelua ilmentää machete ja kansainvälistä solidaarisuutta ja edistystä kuvaa viisisakarainen tähti. Kimmo Kiljusen tulkinnan mukaan tähden sakarat kuvaisivat yhtenäisyyttä, vapautta, oikeudenmukaisuutta, demokratiaa ja edistystä. Hammaspyörän, macheten ja tähden keltainen väri edustaa maan vaurautta.

Sisällissodan repimässä Angolassa lippu on nähty lähinnä MPLA:n vallan ja puolueellisuuden edustajana, ei kansallisena tunnuksena.

Angolan parlamentin perustuslakikomissio ehdotti vuonna 2003 uutta lippua. Siinä on keskellä yli 4&nbsp;000 vuotta vanha, esihistoriallisen Tchitundo-Hulu-kalliomaalauksen aurinkotunnus, jonka toivotaan viitoittavan tietä tulevaisuuteen. Valtiolipun vaihtumista pidetään kuitenkin epätodennäköisenä niin kauan kuin MPLA on parlamentin johtava puolue.

## Lähteet

## Aiheesta muualla
Nikias

**Nikias** (, ; noin 470–413 eaa.) oli antiikin kreikkalainen ateenalainen sotilas ja valtiomies peloponnesolaissodan aikana. Nikias peri isältään Nikeratokselta suuren omaisuuden, joka koostui etupäässä osuudesta Laureionin hopeakaivoksiin. 

## Elämä

Perikleen kuoleman jälkeen Nikias nousi Kleonin ohella Ateenan johtohahmoksi. Nikias valittiin myös usein strategiksi eli kenraaliksi. Nikias käytti varojaan saadakseen kansan puolelleen. Hän järjesti muun muassa uskonnollisia menoja ja teatteriesityksiä. Hänet tunnettiin hyvin hurskaana henkilönä, joka otti uskonnolliset asiat hyvin vakavasti. 

Vuonna 425 eaa. Sparta kärsi tappion Ateenaa vastaan Sfakterian taistelussa. Sparta oli tämän jälkeen valmis rauhantekoon. Nikias oli myös valmis rauhaan Spartan kanssa, mutta Kleon ja monet muut halusivat kukistaa Spartan perusteellisesti. Delionin ja Amfipoliin tappioiden jälkeen Ateenassa oltiin valmiita kuuntelemaan Nikiaan rauhanehdotusta. Vuonna 421 eaa. Sparta ja Ateena solmivat rauhansopimuksen, joka tunnetaan nimellä Nikiaan rauhan.

Kleon kuoli Amfipoliin taistelussa, mutta hänen politiikkaansa jatkoi Alkibiades. Nikias ja Alkibiades olivat usaein eri mieltä asioista, ja lopulta demagogi Hyperbolos yritti saada jommankumman karkotettua ostrakismin avulla. Nikias ja Alkibiades päättivät kuitenkin sopia riitansa ja saivat lopulta yhteisen vihollisensa Hyperboloksen karkotetuksi maanpakoon. 

Vuonna 415 eaa. Ateena sai avunpyynnön liittolaisiltaa Sisiliassa. Alkibiades halusi lähettää retkikunnan liittolaisten avuksi. Nikias taas vastusti koko suunnitelmaa. Saadakseen retkikunnan peruutettua Nikias yritti yliampua retkikuntaa varten tarvittavan laivaston suuruutta. Hänen suunnitelmansa meni kuitenkin myttyyn, kun kansankokous päätti lähettää hänen ehdottamansa suuremman retkikunnan. Kansankokous valitsi myös Nikiaan ja Alkibiadeen johtamaan retkikuntaa erään Lamakhoksen kanssa. Pian päästyään Sisiliaan retkikunta joutui vaikeuksiin. Alkibiades joutui lähtemään maanpakoon, kun häntä alettiin Ateenassa syyttä poissa olevana eräästä uskonnollisesta rikkomuksesta. 

Sisilian sotaretki loppui kuitenkin Ateenan kannalta erittäin kohtalokkaasti. Melkein kaikki Sisilialle lähetetyt ateenalaiset sotilaat menehtyivät. Nikias itse teloitettiin.

## Aiheesta muualla
Antigua ja Barbudan lippu

**Antigua ja Barbudan lippu** otettiin käyttöön vuonna 1967 Antigua ja Barbudan saadessa itsehallinnon. Lippu on suunnittelukilpailun voittaneen kuvaamataidon opettajan Reginald Samuelin työ. Lipun punainen kuvastaa kansan tarmoa ja energisyyttä. Musta kuvaa taivasta, jolle valoisaa tulevaisuutta lupaava aamuaurinko nousee. Tämä väri kertoo myös saaren afrikkalaistaustaisesta väestöstä. Sininen on toivon väri ja valkoinen puhtaiden tavoitteiden väri. Valkoinen hiekka, sininen meri ja keltainen aurinko kertovat tämän saarivaltion luonnosta ja sen viehätysvoimasta. Lipun kolmioiden muodostama V-kirjain kuvaa voittoa (engl. *victory*) siirtomaavallasta.

## Lähteet
Rosi Mittermaier

**Rosi Mittermaier-Neureuther** (o.s. **Mittermaier**, 5. elokuuta 1950 Reit im Winkl, Länsi-Saksa – 4. tammikuuta 2023) oli saksalainen alppihiihtäjä ja kaksinkertainen olympiavoittaja.

Mittermaier osallistui jo vuoden 1968 Grenoblen ja vuoden 1972 Sapporon talviolympialaisiin parhaana saavutuksenaan syöksylaskun kuudes sija vuonna 1972. Vuonna 1976 Innsbruckissa hän saavutti kaksi kultamitalia ja yhden hopean. Mittermaier voitti kultamitalit syöksylaskussa ja pujottelussa, ja hänestä oli vähällä tulla ensimmäinen naisalppinisti, joka voittaa yksissä kisoissa kolme kultamitalia, mutta hän hävisi päätöslajina olleessa suurpujottelussa niukasti, vain 0,12 sekunnilla Kanadan Kathy Kreinerille.

Innsbruckin olympiavuonna Mittermaier hallitsi muutenkin naisten alppihiihtoa. Maailmancupissa hän oli kauden 1975–1976 päätteeksi ykkönen sekä pujottelussa ja alppiyhdistetyssä että kokonaiskisassakin. Hän lopetti urheilu-uransa Innsbruckin olympialaisten jälkeen, vain 25-vuotiaana. 

Mittermaier meni naimisiin vuonna 1980 alppihiihtäjä Christian Neureutherin kanssa. Heidän poikansa Felix Neureuther on myös alppihiihtäjä.

## Maailmancup-voitot

## Lähteet
Magnar Solberg

**Magnar Solberg** (s. 4. helmikuuta 1937 Trondheim, Norja) on norjalainen ampumahiihtäjä ja kaksinkertainen olympiavoittaja.

Solbergistä tuli ensimmäinen ampumahiihtäjä, joka puolusti onnistuneesti olympialaisista kultamitaliaan. Hän voitti 1968 Grenoblessa ja 1972 Sapporossa kultaa 20 kilometrillä. Sapporon voitollaan Solberg oli pitkään talviolympialaisten vanhin yksilölajin kultamitalisti 35 vuoden ja neljän päivän iällään – Torinossa 2006 ohjaskelkkailija Sylke Otto rikkoi tuon ennätyksen yli 1,5 vuodella ja skeletonkelkkailija Duff Gibson yli neljällä vuodella.

Maailmanmestaruuskisoista Solbergilla on viisi mitalia, muttei yhtään kultaista.

## Lähteet
Pete Fenson

**Pete Fenson** (s. 29. helmikuuta 1968 Bemidjissä, Minnesotassa, Yhdysvallat) on yhdysvaltalainen curlingpelaaja, joka viime vuosina on toiminut myös maansa maajoukkueen kapteenina.

Fenson aloitti curlingin pelaamisen 13-vuotiaana. Hänen isänsä, nykyinen joukkueensa valmentaja Bob Fenson, voitti Yhdysvaltain mestaruuden vuonna 1979. Aikaisemmin Pete Fenson on voittanut Yhdysvaltain mestaruuksia ja pelannut arvokisoissa Scott Bairdin joukkueessa.

Vuonna 2003 Fensonin kipparoima joukkue voitti Yhdysvaltain mestaruuden ja sijoittui kahdeksanneksi MM-kisoissa. Toisen Yhdysvaltain mestaruutensa Fensonin joukkue voitti vuonna 2005. Se myös lunasti MM-kisoissa paikkansa 2006 Torinon olympialaisiin. Siellä se sijoittui kolmanneksi.

Siviiliammatiltaan Fenson on pitserianpitäjä. Hän omistaa Minnesotassa kaksi ravintolaa.

## Lähteet

## Aiheesta muualla
* Fensonin joukkueen virallinen sivu
* Fenson NBC:n olympiasivuilla 
* Fenson Yhdysvaltain curlingliiton sivuilla
Valeri Bure

**Valeri Vladimirovitš Bure** (, s. 13. kesäkuuta 1974 Moskova, Venäjän SFNT, Neuvostoliitto) on entinen venäläinen jääkiekkoilija, pelipaikaltaan oikea laitahyökkääjä. 

## Ura

Bure aloitti ammattilaisuransa TsSKA Moskovassa, mutta pelasi vain kolme ottelua ennen siirtymistään Pohjois-Amerikkaan kaudeksi 1991–1992. Pohjois-Amerikassa hän aloitti junioriliiga WHL:n Spokane Chiefsissä, jossa pelasi kolmen kauden ajan. Tuona aikana hän herätti NHL-seurojen mielenkiinnon ja Montreal Canadiens varasi hänet vuoden 1992 varaustilaisuuden toisella kierroksella numerolla 33. NHL:ään Bure nousi ensimmäistä kertaa kaudella 1994–1995, ja on pelannut urallaan Montreal Canadiensissa, Calgary Flamesissa, Florida Panthersissa, St. Louis Bluesissa ja Dallas Starsissa. 12. elokuuta 2005 Bure teki yksivuotisen sopimuksen Los Angeles Kingsin kanssa, mutta ei pelannut seurassa yhtään ottelua selkä- ja lonkkaleikkauksien vuoksi. Bure oli veljensä tavoin nopea luistelija.

Venäjän maajoukkueessa Bure voitti hopeaa vuoden 1998 talviolympialaisissa Naganossa ja pronssia vuoden 2002 talviolympialaisissa Salt Lake Cityssä.

Bure on naimisissa näyttelijä Candace Cameronin kanssa, ja parilla on kolme lasta. Hänen veljensä Pavel Bure on myös entinen jääkiekkoilija.

## Lähteet
* 
* 

### Viitteet

## Aiheesta muualla
* Peoples.ru
Brazen Abbot

**Brazen Abbot** on Suomessa asuvan suomalais-bulgarialaisen kitaristi Nikolo Kotzevin yhtyeprojekti.

Nikolo soitti bulgarialaisessa cover-yhtyeessä, joka kiersi ympäri Eurooppaa 1980-luvun lopulla. Vuonna 1989 Nikolo muutti Maarianhaminaan, Ahvenanmaalle, missä hän tapasi ruotsalaisen Björn Lodinin ja liittyi Lodinin yhtyeeseen nimeltä Baltimoore, joka julkaisi kaksi levyä: *Double Density* (1992) ja *Thought For Food* (1994). Erottuaan bändistä vuonna 1994 hän aloitti oman sooloprojektin Brazen Abbot, johon liittyi pian Rainbow'sta tunnettu Joe Lynn Turner ja Deep Purplen Glenn Hughes.

Brazen Abbot lakkautettiin hetkeksi, kun Kotzev aloitti rock-oopperaprojektinsa ranskalaisesta profeetasta Nostradamuksesta. Kyseinen tuplalevy sai nimekseen Nikolo Kotzev's Nostradamus, ja sillä esiintyi useita Brazen Abbotista tuttuja muusikoita, muun muassa Glenn Hughes, Göran Edman, Joe Lynn Turner, Mic Michaeli, John Levén, Ian Haugland, Jørn Lande, Doogie White, Alannah Myles ja Sass Jordan. Kotzevin levy-yhtiön vararikon seurauksena albumin julkaisu kuitenkin viivästyi, kunnes se julkaistiin vuonna 2001.

Vuonna 2002 Nikolo jatkoi Brazen Abbot -yhtyeellä ja seuraavana vuonna julkaisi levyn *Guilty as Sin*. Jäsenet pysyivät samana kuin ennen lukuun ottamatta Jørn Landea, joka korvasi Vikströmin. Michaeli, Levén ja Haugland erosivat Brazen Abbotista liittyäkseen ruotsalaisen Europe -bändin uudelleen kokoamiseen. Bulgarian keikoilla, jotka julkaistiin livealbumina *A Decade of Brazen Abbot* (2004), yhtyeessä oli lyhytaikaisia tuuraajia. 

Vuonna 2005 julkaistiin *My Resurrection*, jolla oli Brazen Abbotille tuttuun tapaan useita vokalisteja. 

## Brazen Abbotin jäsenet
* Nikolo Kotzev - kitaristi
* Joe Lynn Turner - solisti (1996- ) *Tunnettu mm. bändeistä [[Rainbow (yhtye)|Rainbow]] ja [[Deep Purple]]*
* Göran Edman - solisti *Tunnettu mm.  [[Yngwie Malmsteen]]*
* Erik Mårtensson - solisti (2005- ) *Tunnettu mm. bändistä  Eclipse*
* Tony Harnell - solisti (2005- ) *Tunnettu Norjalaisesta TNT bändistä*
* Nelko Kolarov -kosketinsoittaja (2005- ) *Tunnettu Bulgarialaisesta Impuls bändistä.*
* Wayne Banks - basisti (2004- ) *Tunnettu yhtyeistä mm. [[Messiah's Kiss]] ja [[Sabbath]]*
* Mattias Knutas - rumpali (2005-) *Vaikuttanut mm. Ruotsalaisessa Waver bändissä*

## Brazen Abbotin entiset jäsenet
* Glenn Hughes - solisti (1995) *Tunnettu mm. [[Deep Purple]] ja [[Black Sabbath]]*
* Tomas Vikström - solisti (1995-1997)
* Jørn Lande - solisti (2003)
* Mic Michaeli - kosketinsoittaja (1995-2003)
* Lars Pollack - kosketinsoittaja (2004)
* Svante Henryson - basisti (1995)
* John Levén - basisti (1996-2003)
* Ian Haugland - rumpali (1995-2003)
* Thomas Broman - rumpali (2004)

## Julkaisut
* Baltimoore - *Double Density* (1992)
* Baltimoore - *Thought For Food* (1994)
* Brazen Abbot - *Live and Learn* (1995)
* Brazen Abbot - *Eye of the Storm* (1996)
* Brazen Abbot - *Bad Religion* (1997)
* Nikolo Kotzev - *Nostradamus* (2001)
* Brazen Abbot - *Guilty as Sin (2003)
* Brazen Abbot - *A Decade of Brazen Abbot* (2004)
* Brazen Abbot - *My Resurrection'' (2005)
Azerbaidžanin lippu

**Azerbaidžanin lippu** on Azerbaidžanin tunnus vaakunan ja kansallislaulun ohella. Lipun suhde on 1:2. Se otettiin ensimmäisen kerran käyttöön vuonna 1918 maan itsenäistyttyä ensimmäisen kerran. Itsenäisyyttä ei kestänyt kuin kaksi vuotta, kunnes puna-armeija valtasi maan.

Lippu oli alun perin vuonna 1911 perustetun islamilaiskansallisen Mussavat-puolueen tunnus. Lipussa kuvastuu itsenäisyysjohtaja Ali Bey Hussein Zaden mukaan kansallismielisten tunnuslause: ”turkkilaista, islamilaista ja eurooppalaista”. Hänen mukaansa vaaleansininen on erittäin vanha turkkilainen tunnus, mm. tataaripäällikkö Timur Lenkin väri. Vihreä taas on islamin väri ja punainen edustaa eurooppalaista edistystä. Islamin puolikuu ja tähti punaisella pohjalla symboloivat verisidettä Turkkiin, sillä azerit nimittäin ovat turkkilainen kansa. Tähdessä on kuitenkin Turkin lipusta poiketen kahdeksan sakaraa, jotka symboloivat Azerbaidžanin kahdeksaa kansaa: azerit, ottomaanit, jagatait, kazakit, kiptšakit, seldžukit ja turkmeenit.

## Neuvostoaika

Kun Neuvosto-Venäjä valloitti maan vuonna 1920, maan lippu katosi kokonaan. Vuonna 1922 maa liitettiin Transkaukasian sosialistiseen neuvostotasavaltaan, eikä sillä silloin ollut minkäänlaista lippua. Tämä neuvostotasavalta purettiin kuitenkin vuonna 1936, jolloin muodostettiin erillinen Azerbaidžanin sosialistinen neuvostotasavalta. Neuvostoliiton punalipun alalaitaan oli vedetty leveä tummansininen hirsi eli väripalkki. Lippu oli samantyylinen kuin monissa muissakin neuvostotasavalloissa. Vanhaa ja siten nykyistä itsenäisyysajan Azerbaidžanin lippua käytettiin 1980-luvulla neuvostovallan vastaisissa suurmielenosoituksissa ja siten siitä tuli jälleen Azerbaidžanin lippu maan itsenäistyttyä 1991.

## Lähteet

## Aiheesta muualla
Jörg Michael

**Jörg Michael** (s. 27. maaliskuuta 1963 Dortmund) on saksalainen muusikko. Hän on suomalaisen power metal -yhtye Stratovariuksen entinen rumpali.

Michael on soittanut myös muun muassa Ragessa, Avengerissa (Ragen esiaste), Grave Diggerissa, Unleashed Powerissa, Headhunterissa, Mekong Deltassa, Axel Rudi Pellissa, Tom Angelripperin soolobändissä, Running Wildissa ja Saxonissa.

Syksyllä 2010 Michaelilta leikattiin kilpirauhasesta pahanlaatuinen kasvain, jota hoidettiin sädehoidolla. Hän pysyi sivussa uuden konserttikiertueen alkuvaiheilla, ja hänen tilallaan soitti Alex Landenburg. Syyskuussa 2011 yhtye ilmoitti hänen eroavan yhtyeestä henkilökohtaisista syistä. Hänen seuraajakseen Stratovariuksessa tuli kesäkuussa 2012 suomalainen rumpali Rolf Pilve.

## Diskografia
### Avenger
**Prayers of Steel* (1984)
**Depraved to Black* (EP, 1985)

### Rage
**Reign of Fear* (1986)
**Execution Guaranteed* (1987)
**10 Years in Rage* (1995)

### Der Riss
**They All Do What Their Image Says* (EP, 1986)

### 100 Names
**100 Names* (1986)

### The Raymen
**Going Down to Death Valley* (1986)
**The Rebel Years (best-of)* (1995)

### Metal Sword
**Metal Sword* (1986)

### Mekong Delta
**Mekong Delta* (1986)
**The Music of Erich Zann* (1988)
**Toccata* (1989)
**Principle of Doubt* (1989)
**Dances of Death* (1990)
**Classics* (1993)

### X-Mas Project
**X-Mas Project* (1986)

### Tom Angelripper
**Ein Schöner Tag* (1995)

### Axel Rudi Pell
**Wild Obsession* (1989)
**Nasty Reputation* (1990)
**Eternal Prisoner* (1992)
**The Ballads* (1993)
**Between the Walls* (1994)
**Made in Germany-Live* (1995)
**Black Moon Pyramid* (1996)
**Magic* (1997)
**[[Oceans of Time]]* (1998)
**The Ballads II* (1999)

### Laos
**Laos* (1989)
**We Want It* (EP, 1990)
**More than a Feeling* (EP, 1993)
**Come Tomorrow* (EP, 1993)

### Headhunter
**Parody of Life* (1990)
**A Bizarre Gardening Accident* (1993)
**Rebirth* (1994)
**Parasite Of Society* (2008)

### Schwarzarbeit
**Third Album' (1990)

===Grave Digger===
**The Reaper* (1993)
**Symphony of Death* (EP, 1994)

===Running Wild===
**Black Hand Inn* (1994)
**Masquerade* (1995)
**The Rivalry* (1998)

===Glenmore===
**For the Sake of Truth* (1994) 

===House of Spirits===
**Turn of the Tide* (1994)
**Psychosphere* (1999)

===Unleashed Power===
**Mindfailure* (1997)
**Absorbed* (EP, 1999)

===Andreas Butler===
**Achterbahn Fahrn* (1995)

===Stratovarius===
**Episode* (1996)
**Visions* (1997)
**Visions of Europe-Live* (1998)
**Destiny* (1998)
**The Chosen Ones-Best of* (1999)
**Infinite* (1999)
**Intermission* (2000)
**Elements Pt. 1* (2002)
**Elements Pt. 2* (2003)
**Stratovarius* (2005)
**Polaris* (2009)
**Elysium* (2011)

===Avalon===
**Mystic Places* (1997)

===Die Herzensbrecher===
**Seid Glücklich Und Mehret Euch* (1998)

===Andy & The Traceelords===
**Pussy!* (1998)

===Beto Vázquez Infinity===
**Beto Vázquez Infinity (album)* (2001)

===Saxon===
**Lionheart* (2004)

===Kaledon===
**Chapter 3: The Way of the light* (2005)

===Devil's Train===
**Devil's Train-1* (2012)
**Devil's Train-2'' (2015)

## Lähteet

## Aiheesta muualla
* Jörg Michaelin virallinen sivusto
Lapin historiallinen maakunta

**Lappi** on Suomen pohjoisin historiallinen maakunta. Se käsittää Lapin nykymaakunnan pohjoisosan. Tavallisen käsityksen mukaan Lapin historialliseen maakuntaan kuuluvia Suomen kuntia ovat Enontekiö, Inari, Kittilä, Muonio, Pelkosenniemi, Savukoski, Sodankylä ja Utsjoki. Näistä ainutkaan ei ole kaupunki. Se on Suomen historiallisista maakunnista ainoa, joka ei alueellisesti perustu linnalääniin. 

## Historia
Pohjana Lapin määrittelylle on ollut viimeistään 1500-luvulla  muodostunut kulttuurinen, kielellinen, elinkeinollinen ja verotuksellinen Lapin ja Lannan raja, joka historiallisena aikana on muuttunut moneen otteeseen. Nyt historiallisen maakunnan rajana esiintyvä raja on vuodelta 1795. Aiemmin Lappiin on luettu myös Salla (entinen nimi Kuolajärvi) ja Kuusamo sekä osia Kemijärvestä. 

Ennen Haminan rauhaa (1809) historiallisen Lapin Ruotsiin kuulunut osa kuului Ruotsin Västerbottenin eli Länsipohjan lääniin ja oli osa samaa maakuntaa Ruotsin Lapin kanssa. Kun Suomi erotettiin Ruotsista ja liitettiin Venäjään Suomen suuriruhtinaskuntana, uusi valtioraja jakoi siihenastisen Ruotsin Lapin kahtia. Tämän jälkeen Suomen Lappi kuului Oulun lääniin, kunnes vuonna 1938 perustettiin Lapin lääni. Petsamo kuului Suomeen ajalla Tarton rauhasta Moskovan välirauhaan (1920–1944), ja silloin se saatettiin Suomen historiallisten maakuntien kaanonissa joskus lukea osaksi Lappia. Suomen histroriallisista maakunnista nykyisen Lapin maakunnan eteläosa on osa Pohjanmaata, ja sitä on 1900-luvulla kutsuttu Peräpohjolaksi. Lounaisin osa Lapin nykymaakuntaa taas kuului Ruotsin maakuntajaossa ennen vuotta 1809 Ruotsin Västerbottenin maakuntaan eli Länsipohjaan.

Säädettäessä vuonna 1906 vaalipiirejä ensimmäisiä eduskuntavaaleja varten sanottiin aluetta *Lapinmaaksi*.

## Lähteet

## Kirjallisuutta
* Uola, Mikko: Vallankumouksellisia, vakoilijoita ja aseveljiä. Myyttejä ja tosiasioita Lapin historiasta 1910-luvulta 1940-luvulle. Minerva Kustannus Oy, 2010. 

## Aiheesta muualla
* Ylen Elävä arkisto: Matka 1800-luvun Lappiin kertoo kalotin kansan ankarista oloista
Komin autonominen sosialistinen neuvostotasavalta

**Komin autonominen sosialistinen neuvostotasavalta** (**Komin ASNT**) oli autonominen sosialistinen neuvostotasavalta Venäjän SFNT:ssä Neuvostoliitossa. Nykyään samalla alueella on Komin tasavalta, joka kuuluu Venäjän federaatioon.

Komin ASNT muodostettiin vuonna 1936 Syrjäänien autonomisesta alueesta. Neuvostoliiton hajoamisen jälkeen Komin ASNT antoi suvereenisuusjulistuksen mutta jäi Venäjän federaation yhteyteen.

## Aiheesta muualla
* Artikkeli: Komin autonominen sosialistinen neuvostotasavalta Bolšaja sovetskaja entsiklopedijassa
Bahaman lippu

**Bahaman lippu** eli Bahamasaarten lippu syntyi vuonna 1971 suunnittelukilpailun tuloksena, niin kuin esimerkiksi Antiguan ja Barbudan lippu. Lipun erikoisuutena on sininen väri, jonka tulee olla määritelmän mukaan samanvärinen kuin Bahamasaaria ympäröivän meren.

Lipun symboliikka on yksinkertainen. Lipun keskellä oleva keltainen raita symboloi Bahaman kapeiden saarten hiekkarantoja ja aurinkoa. Kaksi sinistä palkkia symboloivat kahta merta, jotka ympäröivät hiekkarantoja. Musta kolmio viittaa Bahaman afrikkalaiseen kansaan ja sen yhtenäiseen voimaan.

## Lähteet
Pohjois-Ossetian autonominen sosialistinen neuvostotasavalta

**Pohjois-Ossetian autonominen sosialistinen neuvostotasavalta** (**Pohjois-Ossetian ASNT**, , ) oli Neuvostoliitolle kuulunut autonominen neuvostotasavalta Venäjän SFNT:ssä. Se käsitti nykyisen Pohjois-Ossetia-Alanian tasavallan alueen.

## Historia
Pohjois-Ossetian ASNT muodostettiin Pohjois-Ossetian autonomisesta alueesta 5. joulukuuta 1936. Vuonna 1943 naapuritasavalta Tšetšeenien ja inguušien ASNT lakkautettiin ja aivan sen läntisin osa liitettiin Pohjois-Ossetian ASNT:aan. Vuonna 1990 Pohjois-Ossetian ASNT julistautui Pohjois-Ossetian sosialistiseksi neuvostotasavallaksi, joka muutti nimensä vuonna 1991 muotoon Pohjois-Ossetia-Alanian tasavalta.

## Väestö

## Lähteet
Askelvaimennin

**Askelvaimennin** () on vastuksista ja moniasentoisesta kytkimestä tai kytkimistä koostuva askelittain säädettävä elektroninen vaimennin. Käyttötarkoitukset ovat usein samankaltaiset kuin potentiometrillä. Askelvaimentimia käytetään erityisesti sovelluksissa, joissa kanavien välinen tasapaino ja suuri kulutuksenkesto ovat tärkeitä, kuten korkealaatuisten äänentoistolaitteiden äänenvoimakkuussäätimet.

## Askelvaimennintyypit

* **Sarjakytkentätyyppi** ()
Sarjakytkentätyyppinen vaimennin koostuu sarjaankytkettyjen vastusten ketjusta, jonka toiseen päähän tuodaan signaali ja toinen pää kytketään laitteen runkoon. Kytkimellä valitaan, mistä vastusten välistä vaimennettu signaali otetaan ulos. Signaalin aiheuttama virta kulkee aina kaikkien vastusten läpi, jolloin vaimentimen tuloimpedanssi pysyy samana kytkimen asennosta riippumatta, ellei vaimenninta seuraavan vahvistinasteen tuloimpedanssia huomioida.

* **Tikapuutyyppi** ()
Tikapuutyyppisessä askelvaimentimessa kaksiosaisella kytkimellä valitaan kaksi vastusta, jotka muodostavat jännitejaon signaalille. Etuna sarjakytkentätyyppiseen vaimentimeen verrattuna on se, että virta kulkee ainoastaan kahden vastuksen läpi, jolloin kohina on pienempi. Tuloimpedanssi voidaan määrätä erikseen kullekin kytkimen asennolle ja siten voidaan kumota vaimenninta seuraavan vahvistinasteen tuloimpedanssin vaikutus vaimentimen tuloimpedanssiin.

* **Sivuvirtatyyppi** ()
Sivuvirtatyypin askelvaimennin toimii siten, että toinen vastuksista on kiinteä ja toinen valitaan kytkimellä. Tämän vaimennintyypin huono ominaisuus on se, että tuloimpedanssi on eri kytkimen eri asennoissa. Kohinaominaisuudet ovat yhtä hyvät kuin tikapuutyyppisessä vaimentimessa.

## Etuja potentiometriin katsoen
Mahdollisuus tehdä vaimennuksesta ja siten myös tulkinnanvaraisesti vahvistuksesta yksilöllisempi kuin tapauksissa lineaarinen tai logaritminen potentiometri äänenvoimakkuuden säätäjinä. Lineaarista potentiometriähän ei tapauksessa juuri koskaan käytetä mutta esim. silloin kun pyritään estämään äänenvoimakkuuden häiritsevyyttä esim. lastenhoitohuoneessa voidaan laskea askelvaimennus kytkentään vastusarvot jotka muuttavat voimakkuutta aluksi voimakkaammin, mutta lopuksi, suurempia äänenpaineita kohti mentäessä hitaammin jolloin lapsi ei niin herkästi heräisi vaikka äiti haluaisikin kuunnella jotain esitystä mitä kaiuttimen kautta esitetään.
Toinen etu on jos äänentoistojäörjestelmässä on pakko vaimentaa kaiuttimelle menevää signaalia kaiutinlinjassa. Tyypillinen potentiometri ei välttämättä kestäisi linjassa liikkuvaa tehoa palamatta, mutta askelvaimentimeen voi kytkeä myös tehovastuksia.

## Katso myös

* Vaimennin
* Potentiometri
* Vastusverkko
* Hifi

## Aiheesta muualla
* Acoustic Dimension Stepped Attenuator
* Stepped Attenuator Resistor String Calculator
Dagestanin autonominen sosialistinen neuvostotasavalta

**Dagestanin autonominen sosialistinen neuvostotasavalta** (**Dagestanin ASNT**) oli autonominen sosialistinen neuvostotasavalta Venäjän SFNT:ssä Neuvostoliitossa. Dagestanin ASNT käsitti nykyisen Dagestanin tasavallan alueen.

Autonominen sosialistinen neuvostotasavalta muodostettiin 20. tammikuuta 1920 Dagestanin emiraatin alueesta. Vuonna 1990 Dagestan julistautui suvereeniksi tasavallaksi vastoin Neuvostoliiton hallinnon tahtoa. Vuonna 1991 Neuvostoliiton hajottua Dagestan on ollut osa Venäjää.
Tšetšeenien ja inguušien autonominen sosialistinen neuvostotasavalta

**Tšetšeenien ja inguušien autonominen sosialistinen neuvostotasavalta** eli **Tšetšeenien ja inguušien ASNT** tai **Tšetšeno-Ingušetija** (, , ) oli autonominen neuvostotasavalta Venäjän SFNT:ssa Neuvostoliitossa. Tasavallan pääkaupunki oli Groznyi.

## Väestö
Vuonna 1979 Tšetšeenien ja inguušien ASNT:n asukasluku oli 1&nbsp;155&nbsp;805. Väestöstä oli samana vuonna tšetšeenejä 52,9 prosenttia ja inguušeja 11,7 prosenttia.

## Historia
Tšetšeenien ja inguušien ASNT muodostettiin vuonna 1934 Tšetšeenien ja inguušien autonomisesta alueesta. Tuolloin se käsitti nykyisten Tšetšenian ja Ingušian tasavaltojen alueet sekä nykyisin Pohjois-Ossetia-Alaniaan kuuluvan Prigorodnyin piirin.  

Toisessa maailmansodassa Natsi-Saksa valloitti osittain Tšetšeenien ja inguušien ASNT:n vuonna 1942. Neuvostoliitto valtasi alueen takaisin seuraavana vuonna. Stalin syytti tšetšeenejä ja inguušeja yhteistyöstä natsien kanssa, jonka vuoksi vuonna 1944 ASNT lakkautettiin ja tasavallan tšetšeeni- ja inguušiväestö karkotettiin Neuvostoliiton Keski-Aasiaan.    

Tšetšeenit ja inguušit saivat palata kotimaahansa vuonna 1956 ja seuraavana vuonna Tšetšeenien ja inguušien ASNT perustettiin uudelleen. ASNT:n lakkauttamisen jälkeen Pohjois-Ossetian ASNT:aan liitettyä Prigorodnyin piiriä ei kuitenkaan palautettu uudelleen perustetun Tšetšeenien ja inguušien ASNT:n yhteyteen. 

Marraskuussa 1990 Tšetšeenien ja inguušien ASNT antoi suvereenisuusjulistuksen. Toukokuussa 1991 Tšetšenia julistautui itsenäiseksi ja vuonna 1992 Ingušia liittyi osaksi Venäjän federaatiota.

## Lähteet
Tšuvassien autonominen sosialistinen neuvostotasavalta

**Tšuvassien autonominen sosialistinen neuvostotasavalta** (**Tšuvassien ASNT** tai **Tšuvassian ASNT**) oli Neuvostoliitolle kuulunut autonominen neuvostotasavalta Venäjän SFNT:ssä. Se käsitti nykyisen Tšuvassian alueen.

Tšuvassien autonominen piirikunta perustettiin 14. heinäkuuta 1920 ja siitä tuli Tšuvassian autonominen sosialistinen neuvostotasavalta 21. huhtikuuta 1925. Vuonna 1990 Tšuvassian ASNT antoi suvenerisuusjulistuksen ja muutti nimensä Tšuvassian neuvostotasavallaksi. Neuvostoliiton hajoamisen jälkeen se allekirjoitti Venäjän federaation perustuslain 1992 ja jäi näin suveneriksi tasavallaksi Venäjän yhteyteen. Neuvostoliiton hajoamisen jälkeen nationalismi ja kansallistunne on lisääntynyt tšuvassien keskuudessa.

Vuonna 1933 Tšuvassien ASNT:n pinta-ala oli 17&nbsp;920 km². Samana vuonna tasavallan asukasluku oli 960&nbsp;500, joista oli tšuvasseja 74,6 prosenttia, venäläisiä 20 prosenttia ja mordvalaisia kaksi prosenttia.  

## Lähteet